Yer munosabatlarida tenglik va shaffoflikni taʼminlash, yerga boʻlgan huquqlarni ishonchli himoya qilish va ularni bozor aktiviga aylantirish tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalarlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(resolution, 2025-12-16)

Mamlakatimizda yer uchastkalarini ajratishning barcha uchun teng, shaffof va bozor tamoyillariga asoslangan tartibini joriy etish, yerga oid mulkiy va huquqiy munosabatlarda barqarorlikni taʼminlash, yerni muhofaza qilish, yer egalarining mulkiy huquqlarini kafolatlash, shuningdek, yerning iqtisodiy qiymatini belgilash orqali uni fuqarolik huquqiy munosabatlar obyekti sifatida erkin muomalaga kiritish borasida tizimli chora-tadbirlar amalga oshirilmoqda. Shu bilan birga, yer munosabatlarini tartibga soluvchi qonunosti hujjatlarni qoʻllashda turlicha talqin qilish, yer uchastkalarini ajratishda byurokratik toʻsiqlar, tanish-bilishchilik va korrupsiyaga yoʻl qoʻyish holatlari uchramoqda, ushbu muammolar yer uchastkalarini ajratish mexanizmini takomillashtirish, yerdan foydalanish va uni muhofaza qilish nazoratni kuchaytirishni taqozo etmoqda. Yer uchastkalarini qishloq xoʻjaligi, tadbirkorlik va shaharsozlik maqsadlari uchun ajratishning shaffof mexanizmini joriy etish, yerga boʻlgan huquqlarni ishonchli himoya qilish, qishloq xoʻjaligiga moʻljallangan, ayniqsa, sugʻoriladigan yerlarni muhofaza qilish, shuningdek, Oʻzbekiston Respublikasi Prezidentining “Yer munosabatlarida tenglik va shaffoflikni taʼminlash, yerga boʻlgan huquqlarni ishonchli himoya qilish va ularni bozor aktiviga aylantirish chora-tadbirlari toʻgʻrisida” 2021-yil 8-iyundagi PF-6243-son Farmonining ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga quyidagilarni nazarda tutuvchi oʻzgartirish va qoʻshimchalar kiritilsin: a) mahalliy ijro etuvchi hokimiyat organlarining yer munosabatlariga oid quyidagi vakolatlarini bekor qilish: yer uchastkalarini toʻgʻridan-toʻgʻri ajratish, zaxiraga olish, biriktirish, obodonlashtirish va foydalanishga berish; meros qilib qoldiriladigan umrbod egalik, doimiy egalik, vaqtincha foydalanish huquqi bilan yer ajratish; sugʻoriladigan yerlarni sugʻorilmaydigan yerlar toifasiga yoki boshqa yer toifasiga, sugʻorilmaydigan qishloq xoʻjaligi yerlarini boshqa yer toifasiga oʻtkazish; xususiylashtiriladigan yer uchastkalariga nisbatan investitsiya majburiyatlari yoki xususiy mulkni erkin tasarruf etishni cheklaydigan boshqa majburiyatlarni belgilash; b) yer uchastkalarini ajratish boʻyicha quyidagi tartibni joriy etish: yer uchastkalarini xususiy sektorga — mulk va ijara huquqi asosida, davlat tashkilotlariga — doimiy foydalanish huquqi asosida ajratish; qishloq xoʻjaligiga moʻljallangan yerlarni ochiq elektron tanlov yakunlariga koʻra faqat ijara huquqi asosida, qishloq xoʻjaligiga moʻljallanmagan yerlarni mulk huquqi va ijara huquqi asosida elektron onlayn-auksion orqali sotish; kichik sanoat zonalari va yoshlar sanoat zonalari hududida yer uchastkalarini elektron onlayn-auksion orqali ajratish; davlat tashkilotlariga yer uchastkalarini Qoraqalpogʻiston Respublikasi Vazirlar Kengashi, viloyatlar va Toshkent shahar hokimlarining qarori bilan doimiy foydalanish huquqi bilan ajratish; 2025-yil 1-yanvarga qadar Qoraqalpogʻiston Respublikasining Boʻzatov, Qoraoʻzak, Kegeyli, Qoʻngʻirot, Qonlikoʻl, Moʻynoq, Nukus, Taxiatosh, Taxtakoʻpir, Xoʻjayli, Chimboy, Shumanay tumanlaridagi qishloq xoʻjaligida foydalanishdan chiqib ketgan hamda yangi oʻzlashtirilgan yerlarni ijaraga berishda ijara huquqini yutib olish uchun toʻlanadigan toʻlovning eng koʻp miqdorini taklif etgan talabgor ustuvorlikka ega boʻlishi va unga qolgan mezonlar boʻyicha ball berish tartibi qoʻllanilmasligi. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Oʻzbekiston Respublikasi Adliya vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Sh.M. Gʻaniyev va J.A. Qoʻchqorov zimmasiga yuklansin. 1. Vazirlar Mahkamasining 2005-yil 25-iyuldagi 169-son qarori (Oʻzbekiston Respublikasi QT, 2005-y., 6-7-son, 37-modda) bilan tasdiqlangan Oʻzbekiston Respublikasi Qurolli Kuchlarining harbiy xizmatchilariga turar joyni ijaraga olganlik (ijarada turganlik) uchun har oylik pul kompensatsiyasi toʻlash tartibi toʻgʻrisidagi nizomning 2-bandi oltinchi va yettinchi xatboshilaridagi “yer uchastkasi ajratish toʻgʻrisida tuman (shahar) hokimi tomonidan qaror qabul qilingan” soʻzlari “elektron onlayn-auksion orqali yer uchastkasi olingan” soʻzlari bilan almashtirilsin. 2. Vazirlar Mahkamasining 2009-yil 25-maydagi 148-son qarori (Oʻzbekiston Respublikasi QT, 2009-y., 5-son, 40-modda) bilan tasdiqlangan Yakka tartibda hamda qishloq joylarda namunaviy loyihalar boʻyicha yangi tiplardagi arzon uy-joylar qurilishida qatnashuvchi tijorat banklari — “Qishloq qurilish bank” ATB, Oʻzbekiston Respublikasi Tashqi iqtisodiy faoliyat milliy banki, “Ipoteka bank” ATIB, AT “Xalq banki”, “Asaka bank” ATB va “Oʻzsanoatqurilishbank” ATB tomonidan imtiyozli ipoteka krediti berish tartibi toʻgʻrisidagi nizomda: a) 18-bandning 7-kichik bandi quyidagi tahrirda bayon etilsin: “7) yakka tartibdagi uy-joy qurilishi uchun yer uchastkasiga boʻlgan huquqni tasdiqlovchi hujjat nusxasi”; b) 31-bandning birinchi xatboshi va “a” kichik bandi quyidagi tahrirda bayon etilsin: “31. Arzon uy-joy qurilishi tugallangandan keyin qarz oluvchi qonunchilikda belgilangan tartibda arzon uy-joydan foydalanishga ruxsatnoma olish uchun ariza bilan murojaat qiladi. Arzon uy-joydan foydalanish uchun ruxsatnoma rasmiylashtirilgandan keyin qarz oluvchi bir oy muddatda: a) bankka arzon uy-joydan foydalanish uchun ruxsatnomani taqdim etishi”; v) Nizomga 2-ilovaning 5.7-bandi va “a” kichik bandi quyidagi tahrirda bayon etilsin: “5.7. Arzon uy-joy qurilishi tugallangandan keyin qarz oluvchi qonunchilikda belgilangan tartibda arzon uy-joydan foydalanishga ruxsatnoma olish uchun ariza bilan murojaat qiladi. Arzon uy-joydan foydalanish uchun ruxsatnoma rasmiylashtirilgandan keyin qarz oluvchi bir oy muddatda: a) bankka arzon uy-joydan foydalanish uchun ruxsatnomani taqdim etishi”; g) Nizomga 3-ilovaning 5.2.9-bandi quyidagi tahrirda bayon etilsin: “5.2.9. Qurilish tugallangandan keyin uy-joydan foydalanish uchun ruxsatnomani, uy-joyga egalik huquqi davlat roʻyxatidan oʻtkazilganligini tasdiqlovchi koʻchmas mulk obyektlariga boʻlgan huquqlarning davlat reyestridan koʻchirmani va kredit shartnomasida koʻrsatilgan boshqa hujjatlarning nusxasini Ipotekaga oluvchiga taqdim etish”. 3. Vazirlar Mahkamasining 2011-yil 25-maydagi 149-son qarori (Oʻzbekiston Respublikasi QT, 2011-y., 5-son, 42-modda) bilan tasdiqlangan Qonun hujjatlari buzilganligi uchun ushlangan transport vositalarini saqlash xizmatlari koʻrsatish boʻyicha faoliyatni amalga oshirish tartibi toʻgʻrisidagi nizomda: 2-band quyidagi tahrirda bayon etilsin: “2. Transport vositalarini saqlash xizmatlari transport vositalarini saqlash xizmatlarini koʻrsatish uchun qonunchilikda berilgan yer uchastkasini olgan va belgilangan tartibda tanlab olingan yuridik shaxslar tomonidan koʻrsatiladi”; 4-band oʻz kuchini yoʻqotgan deb hisoblansin. 4. Vazirlar Mahkamasining “Bozorlar va savdo komplekslari faoliyatini tartibga solishga doir qoʻshimcha chora-tadbirlar toʻgʻrisida” 2012-yil 28-avgustdagi 253-son qarorida (Oʻzbekiston Respublikasi QT, 2012-y., 8-son, 61-modda): a) 1-ilovaning 4-bandi quyidagi tahrirda bayon etilsin: “4. Bozor Oʻzbekiston Respublikasining Yer kodeksida belgilangan tartibda ajratilgan yer uchastkasida Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining qarori asosida tashkil etiladi”; b) 2-ilovaning 5-bandi quyidagi tahrirda bayon etilsin: “5. Savdo kompleksi Oʻzbekiston Respublikasining Yer kodeksida belgilangan tartibda ajratilgan yer uchastkasida Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining qarori asosida tashkil etiladi”. 5. Vazirlar Mahkamasining 2013-yil 31-iyuldagi 213-son qarori (Oʻzbekiston Respublikasi QT, 2013-y., 7-son, 48-modda) bilan tasdiqlangan Avtomototransport vositalarini doimiy va vaqtincha saqlash joylarini tashkil etish va ulardan foydalanish tartibi toʻgʻrisidagi nizomda: a) 3-bandning ikkinchi xatboshidagi “egalariga tuman (shahar) hokimining qaroriga muvofiq berilgan” soʻzlari “egalari tomonidan Oʻzbekiston Respublikasining Yer kodeksida belgilangan tartibda olingan” soʻzlari bilan almashtirilsin; b) 6-band quyidagi tahrirda bayon etilsin: “6. Avtomototransport vositalarini doimiy va vaqtincha saqlash joylarini tashkil etish uchun yer uchastkalari Oʻzbekiston Respublikasining Yer kodeksida belgilangan tartibda ajratiladi”; v) 7 va 8-bandlar oʻz kuchini yoʻqotgan deb hisoblansin; g) 32-banddagi “Tuman (shahar) hokimining koʻrsatib oʻtilgan maqsad uchun yer uchastkasi ajratish toʻgʻrisidagi qarorisiz” soʻzlari “Yer uchastkasiga boʻlgan huquqlarni tasdiqlovchi hujjatlarsiz” soʻzlari bilan almashtirilsin. 6. Vazirlar Mahkamasining 2017-yil 16-yanvardagi 14-son qarori (Oʻzbekiston Respublikasi QT 2017-y., 1-son, 2-modda) bilan tasdiqlangan Koʻp kvartirali uylarni qurish va rekonstruksiya qilishni moliyalashtirish, shuningdek yosh oilalarga, eskirgan uy-joylarda yashayotganlarga va uy-joy sharoitlarini yaxshilashga muhtoj boʻlgan fuqarolarning boshqa toifalariga sotish tartibi toʻgʻrisidagi nizomda: a) 3-bandning birinchi jumlasi quyidagi tahrirda bayon etilsin: “Koʻp kvartirali uyni qurish uchun Oʻzbekiston Respublikasining Yer kodeksida belgilangan tartibda ajratilgan yer uchastkasida amalga oshiriladi”; b) 14-bandning toʻrtinchi xatboshi quyidagi tahrirda bayon etilsin: “koʻp kvartirali uy qurish uchun belgilangan tartibda ajratilgan yer uchastkasiga yoki rekonstruksiya qilinayotgan obyektga boʻlgan huquqni tasdiqlaydigan hujjat”; v) 57-banddagi “Yergeodezkadastr” davlat qoʻmitasining hududiy boʻlinmasi” soʻzlari “Davlat kadastrlari palatasining hududiy boshqarmasi” soʻzlari bilan almashtirilsin; g) 68-bandning toʻrtinchi xatboshidagi “Yergeodezkadastr” davlat qoʻmitasining hududiy boʻlimlarida” soʻzlari “Davlat kadastrlari palatasining hududiy boshqarmalarida” soʻzlari bilan almashtirilsin; d) Nizomga 3-ilovaning 7-bandi quyidagi tahrirda bayon etilsin: “7. Davlat kadastrlari palatasining tuman (shahar) filiallari boshliqlari”. 8. Vazirlar Mahkamasining 2017-yil 5-iyuldagi 468-son qarori (Oʻzbekiston Respublikasi QHT 2017-y., 27-son, 624-modda) bilan tasdiqlangan “Yashnobod” innovatsiya texnoparki toʻgʻrisidagi nizomda: 26-banddagi “doimiy foydalanishga” soʻzlari “belgilangan tartibda ijaraga” soʻzlari bilan almashtirilsin; 27 — 34-bandlar oʻz kuchini yoʻqotgan deb hisoblansin. 9. Vazirlar Mahkamasining “Toshkent shahrining markaziy qismini obodonlashtirish va arxitekturaviy qiyofasini yanada yaxshilash hamda aholi va poytaxt mehmonlari uchun zarur shart-sharoitlar yaratish chora-tadbirlari toʻgʻrisida” rus tilida qabul qilingan 2017-yil 28-iyuldagi 559-son qarorining 2-bandi beshinchi xatboshidagi “, a takje vneseniye xodataystv v Kabinet Ministrov Respubliki Uzbekistan i xokimiyat goroda Tashkenta o predostavlenii zemelnogo uchastka investoru pod zastroyku” soʻzlari chiqarib tashlansin. 10. Vazirlar Mahkamasining “Oʻzbekiston Respublikasi Qurolli Kuchlarining harbiy xizmatchilariga turar joy sotib olish (qurish) uchun uzoq muddatli imtiyozli ipoteka kreditlari hamda yakka tartibda uy-joy qurish uchun yer uchastkalari berish tartibi toʻgʻrisidagi nizomni tasdiqlash haqida” 2017-yil 11-avgustdagi 619-son qarorida: a) qaror nomidagi va 1-banddagi “hamda yakka tartibda uy-joy qurish uchun yer uchastkalari” soʻzlari chiqarib tashlansin; b) 1-ilovada: ilova nomidagi va 1-banddagi “hamda yakka tartibda uy-joy qurish uchun yer uchastkalari” soʻzlari chiqarib tashlansin; 6 va 7-bandlar oʻz kuchini yoʻqotgan deb hisoblansin; 10-bandning toʻqqizinchi xatboshidagi “Yer resurslari, geodeziya, kartografiya va davlat kadastri davlat qoʻmitasi” soʻzlari “Davlat soliq qoʻmitasi huzuridagi Kadastr agentligi” soʻzlari bilan almashtirilsin; 16-bandning toʻrtinchi xatboshidagi “harbiy xizmatchilarga yer uchastkasi ajratish toʻgʻrisida tuman (shahar) hokimining qarori qabul qilingan” soʻzlari “yer uchastkasi elektron onlayn-auksion orqali olingan” soʻzlari bilan almashtirilsin; 27-banddagi “, shuningdek yakka tartibda uy-joy qurish uchun yer uchastkalari” soʻzlari chiqarib tashlansin. 11. Vazirlar Mahkamasining 2018-yil 9-fevraldagi 103-son qarori (Oʻzbekiston Respublikasi QT, 2018-y., 2-son, 30-modda) bilan tasdiqlangan Ariza beruvchi — uy quruvchining 2017 — 2021-yillarda qishloq joylarda yangilangan namunaviy loyihalar boʻyicha arzon uy-joylar qurish dasturida ishtirok etishi tartibi toʻgʻrisidagi nizomda: 3-bandning toʻrtinchi xatboshidagi “tuman yer resurslari va davlat kadastri boʻlimi boshligʻi” soʻzlari “Davlat kadastrlari palatasining tuman filiali rahbari” soʻzlari bilan almashtirilsin; 22-band quyidagi tahrirda bayon etilsin: “Tanlab olingan yer massivlari, potensial uy quruvchilarni tanlash va ularning ijtimoiy ustuvorligini belgilash jarayonida koʻrib chiqiladigan ijtimoiy mezonlar, ariza va hujjatlarni taqdim qilish jarayonlari va muddatlari toʻgʻrisidagi maʼlumotlar injiniring kompaniyasi tomonidan ommaviy axborot vositalari va fuqarolarning oʻzini oʻzi boshqarish organlari orqali mahalliy aholi eʼtiboriga yetkaziladi”. 12. Vazirlar Mahkamasining “Toshkent viloyatida kichik sanoat zonalarini kengaytirish chora-tadbirlari toʻgʻrisida” 2018-yil 8-avgustdagi 634-son qarorining 5-bandi uchinchi xatboshi quyidagi tahrirda bayon etilsin: “KSZ hududida yer uchastkalari Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qaroriga muvofiq ajratiladi”. 13. Vazirlar Mahkamasining “Fuqarolar yigʻinlarida sportning futbol turini yanada rivojlantirish hamda fuqarolar yigʻinlari raislarining yoshlar masalalari boʻyicha maslahatchilarini moddiy ragʻbatlantirish chora-tadbirlari toʻgʻrisida” 2018-yil 26-avgustdagi 688-son qarorida: a) 1-bandning ikkinchi xatboshi quyidagi tahrirda bayon etilsin: “mahallalarda futbol maydonlarini qurish uchun Oʻzbekiston Respublikasining Yer kodeksida belgilangan tartibda yer uchastkalarini ajratish”; b) 2-ilovada: 5-bandning ikkinchi xatboshi quyidagi tahrirda bayon etilsin: “mahallalarda futbol maydonlarini tashkil etish uchun davlat-xususiy sheriklik bitimida belgilangan muddatga yer uchastkalarini ijaraga berish”; 12-bandning ikkinchi xatboshi quyidagi tahrirda bayon etilsin: “Yer uchastkalari davlat sherigi — tuman (shahar) hokimligiga qonunchilikda belgilangan tartibda doimiy foydalanish huquqi bilan ajratiladi”; 13-band oʻz kuchini yoʻqotgan deb hisoblansin; 14-band quyidagi tahrirda bayon etilsin: “14. Tuman (shahar) hokimligiga doimiy foydalanish huquqi bilan ajratilgan yer uchastkasini xususiy sherikka ijaraga berish shartlari bitimda belgilanadi”; 15-band oʻz kuchini yoʻqotgan deb hisoblansin. 14. Vazirlar Mahkamasining 2018-yil 15-sentabrdagi 734-son qarori (Oʻzbekiston Respublikasi QT, 2018-y., 9-son, 228-modda) bilan tasdiqlangan Oʻsimliklar klinikalari faoliyatini tashkil etish tartibi toʻgʻrisidagi nizomda: 47-band quyidagi tahrirda bayon etilsin: “47. Davlat tomonidan sherik bitim tuzilgan kundan boshlab bir kun mobaynida bitim doirasida yer uchastkasini olish uchun Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga murojaat qiladi”; 48-band oʻz kuchini yoʻqotgan deb hisoblansin; 50-band quyidagi tahrirda bayon etilsin: “50. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari xususiy sherikka oʻsimliklar klinikalarini tashkil etish maqsadida yer uchastkasini qonunchilikda belgilangan tartibda ijaraga berish uchun ushbu yer uchastkasini davlat sherigiga doimiy foydalanish huquqi bilan berish toʻgʻrisida qaror qabul qiladilar. Davlat tomonidan sherik va xususiy sherik oʻrtasida yer uchastkasini ijaraga berish shartlari va muddati bitimga qoʻshimcha kiritish orqali belgilanadi”; 51-banddagi “bitim tuzilgandan” soʻzlari “bitimga qoʻshimcha kiritilgandan” soʻzlari bilan almashtirilsin; 52-band oʻz kuchini yoʻqotgan deb hisoblansin. 15. Vazirlar Mahkamasining “Tadbirkorlik subyektlarini Andijon viloyatining kichik sanoat zonalariga jalb etishga doir qoʻshimcha chora-tadbirlar toʻgʻrisida” 2018-yil 18-sentabrdagi 741-son qarori 3-bandining toʻrtinchi xatboshi quyidagi tahrirda bayon etilsin: “KSZ hududida yer uchastkalari Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qaroriga muvofiq ajratiladi”. 16. Vazirlar Mahkamasining 2018-yil 27-noyabrdagi 962-son qarori bilan tasdiqlangan “Yoshlar — kelajagimiz” Davlat dasturi doirasida davlat-xususiy sheriklik shartlarida “Yosh tadbirkorlar” kovorking markazlari va “Yoshlar mehnat guzari” komplekslarini qurish hamda faoliyatini tashkil etish tartibi toʻgʻrisidagi nizomda: 11-band quyidagi tahrirda bayon etilsin: “11. Kovorking markazlari va mehnat guzarlarini qurish uchun aholi punktlari tarkibiga kiradigan yer uchastkalari Oʻzbekiston Respublikasining Yer kodeksi va “Davlat-xususiy sheriklik toʻgʻrisida”gi Qonunida belgilangan tartibda ajratiladi”; 12 — 17-bandlar oʻz kuchini yoʻqotgan deb hisoblansin; 39-bandning ikkinchi xatboshi quyidagi tahrirda bayon etilsin: “xususiy sherikka kovorking markazi yoki mehnat guzarini qurish uchun oʻziga doimiy foydalanish huquqi bilan ajratilgan yer uchastkasini bitimda belgilangan muddatga ijaraga berish yoki davlat mulki boʻlgan boʻsh turgan obyektni “nol” xarid qiymatida belgilangan muddatlarda, tartibda va shartlarda taqdim etishi”; 40-bandning beshinchi xatboshi quyidagi tahrirda bayon etilsin: “davlat sherigiga doimiy foydalanish huquqi bilan ajratilgan yer uchastkasini bitim amal qiladigan muddatga ijaraga olish yoki davlat mulki boʻlgan boʻsh turgan obyektni “nol” xarid qiymatida olish hamda ulardan foydalanishga”. 18. Vazirlar Mahkamasining 2019-yil 26-fevraldagi 169-son qarori bilan tasdiqlangan Aholi punktlari qismlarining batafsil rejalashtirish loyihalarini ishlab chiqishni moliyalashtirishda davlat-xususiy sheriklikni amalga oshirish tartibi toʻgʻrisidagi nizomda: 4-bandning uchinchi xatboshi quyidagi tahrirda bayon etilsin: “ushbu BRLda qayd etilgan chegara doirasida tadbirkorlik va shaharsozlik faoliyatini amalga oshirish uchun bitta yer uchastkasi (keyingi oʻrinlarda — yer uchastkasi) davlat sherigiga doimiy foydalanish huquqi bilan ajratiladi va u tomonidan xususiy sherikka ijaraga beriladi”; 12-bandning beshinchi xatboshidagi “doimiy foydalanish” soʻzlari “ijaraga berilishi” soʻzlari bilan almashtirilsin; 13-band quyidagi tahrirda bayon etilsin: “13. Talabgordan ariza kelib tushgandan soʻng Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir kun muddatda tegishli tuman (shahar) hokimligiga boshqa yuridik va jismoniy shaxslarning arizalarini, tegishli tuman (shahar) hokimligiga xabarnoma kelgan sanadan boshlab, talabgor arizasida ijaraga olish uchun koʻrsatilgan yer uchastkasi taqdim etilishini rad etish toʻgʻrisidagi xabarnomani yuboradi”; 46-band quyidagi tahrirda bayon etilsin: “46. Bitim rasmiylashtirilgandan keyin bir kun oʻtgach davlat sherigi tomonidan tegishli tuman (shahar) hokimiga taqdim etiladi. Yer uchastkasini davlat sherigiga doimiy foydalanish huquqi bilan ajratib berish qonunchilikda belgilangan tartibda amalga oshiriladi”; quyidagi mazmundagi 461-band qoʻshilsin: “461. Davlat sherigi unga yer uchastkasi ajratilgan kundan boshlab bir kun ichida yer uchastkasini davlat-xususiy sheriklik bitimi doirasida xususiy sherikka ijaraga berish boʻyicha bitimga qoʻshimcha kiritilishini taʼminlaydi”; 47-band oʻz kuchini yoʻqotgan deb hisoblansin. 20. Vazirlar Mahkamasining 2019-yil 25-maydagi 430-son qarori bilan tasdiqlangan Yovvoyi holda oʻsuvchi oʻsimliklarni yetishtirish boʻyicha pitomniklar va plantatsiyalarni barpo etish va ularning davlat hisobini yuritish tartibi toʻgʻrisidagi nizomda: 6-band quyidagi tahrirda bayon etilsin: “6. Pitomniklar va plantatsiyalar barpo etish uchun yer uchastkalari jismoniy va yuridik shaxslarga (bundan keyin plantatorlar deb yuritiladi) Oʻzbekiston Respublikasining Yer kodeksida belgilangan tartibda beriladi”; 7-band oʻz kuchini yoʻqotgan deb hisoblansin; 10-bandning ikkinchi xatboshi quyidagi tahrirda bayon etilsin: “yer uchastkasiga boʻlgan huquqni tasdiqlovchi hujjat”. 21. Vazirlar Mahkamasining 2020-yil 9-martdagi 134-son qarori bilan tasdiqlangan Kichik sanoat zonalari toʻgʻrisidagi nizomda: a) 2-bandning oʻn toʻqqizinchi xatboshidagi “Maʼmuriy kengashning qarori asosida” soʻzlari “belgilangan tartibda” soʻzlari bilan almashtirilsin; b) 20-bandning uchinchi xatboshi quyidagi tahrirda bayon etilsin: “ishlab chiqarish maydonlari va investitsiya loyihasi amalga oshiriladigan hamda elektron-onlayn auksionga qoʻyiladigan yer uchastkalarining nomi, soni, tavsifi, ular joylashgan joy, oʻtkazilgan va ulangan muhandislik-texnik kommunikatsiyalar mavjudligi”; v) 26-bandning ikkinchi xatboshi quyidagi tahrirda bayon etilsin: “KSZ hududida investitsiya loyihasini joylashtirish va tadbirkorlik subyektiga shartnoma asosida umumiy maydonini koʻrsatib, ishlab chiqarish maydonlarini ajratgan holda, KSZ ishtirokchisi maqomini berish, yer uchastkalarida amalga oshiriladigan investitsiya loyihalari bundan mustasno”; g) 29 va 30-bandlar quyidagi tahrirda bayon etilsin: “29. Agar takroriy tanlovda talabgorlardan investitsiya buyurtmanomalari kelib tushmasa, Maʼmuriy kengash yagona talabgorning buyurtmanomasini koʻrib chiqish va KSZning tarmoq ixtisoslashuviga muvofiq ushbu investitsiya loyihasini KSZ hududidagi ishlab chiqarish maydonlarida joylashtirish yoki joylashtirish maqsadga muvofiq emasligi toʻgʻrisida qaror qabul qilishga majbur, mazkur bandning ikkinchi xatboshida koʻrsatilgan holat bundan mustasno. Takroriy tanlovda talabgorlardan investitsiya buyurtmanomalari kelib tushmasa, Maʼmuriy kengash yagona talabgorning buyurtmanomasini koʻrib chiqish va KSZning tarmoq ixtisoslashuviga muvofiq ushbu investitsiya loyihasi shartlari asosida KSZ hududidagi yer uchastkasini elektron-onlayn auksionga joylashtirish yoki joylashtirish maqsadga muvofiq emasligi toʻgʻrisida qaror qabul qiladi. 30. Maʼmuriy kengashning investitsiya buyurtmanomasini koʻrib chiqish natijalari boʻyicha qarori uning aʼzolarining koʻpchilik ovozi bilan qabul qilinadi, bunda ovozlar teng boʻlganda, Maʼmuriy kengash raisining ovozi hal qiluvchi hisoblanadi. Maʼmuriy kengashning qarori bayonnoma shaklida rasmiylashtiriladi hamda: direksiya va KSZ ishtirokchisi oʻrtasida ishlab chiqarish maydonida investitsiya loyihasini amalga oshirish toʻgʻrisidagi bitimni (keyingi oʻrinlarda loyihani amalga oshirish toʻgʻrisidagi bitim deb ataladi) tuzish uchun; loyiha shartlari asosida yer uchastkasini elektron-onlayn auksionga joylashtirish uchun asos boʻladi”; d) 35-band quyidagi tahrirda bayon etilsin: “35. Maʼmuriy kengashning bayonnomasi qabul qilingandan boshlab uch ish kuni mobaynida direksiya tanlab olingan investitsiya loyihasi shartlari asosida yer uchastkalarining investitsiya bitimi bilan birga elektron-onlayn auksionga joylashtirilishini taʼminlaydi. Yer uchastkalarining elektron-onlayn auksion savdolari qonunchilikda belgilangan tartibda amalga oshiriladi hamda avtomatik ravishda: auksion gʻolibiga KSZ ishtirokchisi maqomi beriladi. Direksiya auksion gʻolibi bilan bir ish kunida tanlab olingan investitsiya loyihasi shartlari asosida investitsiya loyihasini amalga oshirish toʻgʻrisidagi bitimni imzolaydi”; e) 39 va 40-bandlar oʻz kuchini yoʻqotgan deb hisoblansin; j) 48-bandga “yer uchastkalari” soʻzlaridan keyin “loyiha shartlari asosida elektron-onlayn auksion orqali” soʻzlari qoʻshilsin; z) 52 va 53-bandlar oʻz kuchini yoʻqotgan deb hisoblansin; i) 54-band quyidagi tahrirda bayon etilsin: “54. Direksiya yer uchastkasiga boʻlgan huquqni davlat roʻyxatidan oʻtkazish uchun yer uchastkasining uzoq muddatli ijara shartnomasi tuzilgandan soʻng uch ish kuni mobaynida elektron-onlayn auksion natijalari toʻgʻrisidagi bayonnoma va ijara shartnomasining nusxasini davlat yer tuzish korxonasining filialiga yuboradi”; l) 55-banddagi “Maʼmuriy kengashning bayonnomasi olingandan” soʻzlari “mazkur Nizomning 54-bandidagi hujjatlarni olgandan” soʻzlari bilan almashtirilsin; m) 60-band quyidagi tahrirda bayon etilsin: “60. KSZ ishtirokchisidan yer uchastkasi uzoq muddatli ijara shartnomasi Oʻzbekiston Respublikasining Yer kodeksida belgilangan tartibda bekor boʻlganda olib qoʻyiladi. Alohida loyihalarni ishlab chiqish va namunaviy loyihalarni bogʻlash belgilangan tartibda tegishli litsenziyaga ega boʻlgan loyiha tashkilotlari tomonidan yer ijarasi shartnomasi, qurilish tashkiloti tomonidan beriladigan loyihalash topshiriqlari va Qoraqalpogʻiston Respublikasi qurilish vazirligi, viloyatlar va Toshkent shahar qurilish bosh boshqarmalari tomonidan beriladigan arxitektura-rejalashtirish topshiriqlari asosida amalga oshiriladi”. 22. Vazirlar Mahkamasining “Respublika hududlarida Yoshlar texnoparklarini tashkil etish chora-tadbirlari toʻgʻrisida” 2020-yil 22-maydagi 313-son qarorining 7-bandi ikkinchi xatboshidagi “hamda zarurat boʻlganda, yangi binolar qurishga yer maydonlari ajratilishini” soʻzlari chiqarib tashlasin. 23. Vazirlar Mahkamasining “Respublikada tez oʻsuvchi va sanoatbop pavlovniya daraxti plantatsiyalarini barpo qilish chora-tadbirlari toʻgʻrisida” 2020-yil 27-avgustdagi 520-son qarorining 3-bandi quyidagi tahrirda bayon etilsin: “3. Belgilansinki: pavlovniya plantatsiyalarini barpo etish uchun har bir loyihaga 100 gektardan kam boʻlmagan qishloq xoʻjaligiga moʻljallanmagan yerlar, oʻrmon fondiga qarashli yerlardan oʻrmon bilan qoplanmagan yer uchastkalari elektron-onlayn auksion orqali, qishloq xoʻjaligi uchun yaroqsiz boʻlgan yerlar yoxud qishloq xoʻjaligining sifati yomon yerlari ochiq elektron tanlov orqali ijaraga beriladi; Oʻzbekiston Respublikasi Qishloq xoʻjaligi vazirligi soha olimlarini jalb qilgan holda, pavlovniya daraxtining biologik xususiyatidan hamda hududlarning tuproq-iqlim sharoitidan kelib chiqib, pavlovniya plantatsiyalarini tashkil etish boʻyicha ilmiy tavsiyalar beradi”. 24. Vazirlar Mahkamasining 2020-yil 25-noyabrdagi 747-son qarori bilan tasdiqlangan Tabiiy ofatlar oqibatida aholiga yetkazilgan zararni qoplash tartibi toʻgʻrisidagi nizomda: 18-bandning oltinchi xatboshidagi “auksionsiz ajratish” soʻzlari “elektron-onlayn auksion orqali sotib olish xarajatlarini qoplab berish” soʻzlari bilan almashtirilsin; 21-bandning uchinchi xatboshi chiqarib tashlansin. 25. Vazirlar Mahkamasining “Qashqadaryo viloyatining Dehqonobod tumanini ijtimoiy-iqtisodiy rivojlantirish boʻyicha qoʻshimcha chora-tadbirlar toʻgʻrisida” 2021-yil 5-apreldagi 182-son qarorida: a) 6-bandda: ikkinchi-uchinchi va oltinchi xatboshilar chiqarib tashlansin; toʻrtinchi-beshinchi xatboshlar tegishlicha ikkinchi-uchinchi xatboshlar deb hisoblansin; b) 7-bandda: ikkinchi va uchinchi xatboshilar chiqarib tashlansin; toʻrtinchi xatboshi ikkinchi xatboshi deb hisoblansin. 26. Vazirlar Mahkamasining “2021 — 2023-yillarda Buxoro viloyatining Vobkent tumanini kompleks ijtimoiy-iqtisodiy rivojlantirish va kambagʻallikni qisqartirish chora-tadbirlari toʻgʻrisida” 2021-yil 22-apreldagi 234-son qaroriga 8-ilovaning 6-pozitsiyasi “Amalga oshirish mexanizmi” ustunidagi “Gʻalla yetishtiruvchi fermer xoʻjaliklarining gʻalladan boʻshaydigan yer maydoniga takroriy ekinlar ekishga xohishi boʻlgan ehtiyojmand oilalarga yer maydonlarini ajratish va takroriy ekinlar ekilishini va olingan hosil sotilishini tashkil etish” soʻzlari chiqarib tashlansin. 28. Vazirlar Mahkamasining “Zomin” turistik-rekreatsion zonasi faoliyatini tashkil etish chora-tadbirlari toʻgʻrisida” 2021-yil 28-apreldagi 254-son qarorining 5-bandidagi toʻrtinchi xatboshi chiqarib tashlansin. 29. Vazirlar Mahkamasining 2021-yil 10-maydagi 294-son qarori bilan tasdiqlangan Yoshlar sanoat va tadbirkorlik zonasi toʻgʻrisidagi nizomning 23-bandi quyidagi tahrirda bayon etilsin: “23. Yoshlar sanoat zonalari hududida yer uchastkalari elektron onlayn-auksion orqali ajratiladi, boʻsh bino va inshootlar (davlat koʻchmas mulk obyektlari) shartnoma asosida ijara toʻlovlari har yili Qoraqalpogʻiston Respublikasi, viloyatlar va Toshkent shahar hokimliklari tomonidan davlat koʻchmas mulkidan foydalanganlik uchun belgilanadigan ijara toʻlovining eng kam miqdoridan oshmagan stavkalar boʻyicha belgilangan tartibda ijaraga beriladi”. 30. Vazirlar Mahkamasining “Namangan viloyatida hududlarning ixtisoslashuvini rivojlantirish orqali qishloq xoʻjaligi mahsulotlari hajmlarini koʻpaytirish chora-tadbirlari toʻgʻrisida” 2021-yil 17-maydagi 303-son qarori 2-bandining yettinchi xatboshi quyidagi tahrirda bayon etilsin: “limonchilikka ixtisoslashtirilayotgan tumanlarda foydalanishdan chiqqan va yaylov yerlar hisobidan limon yetishtirish uchun yer uchastkalarining ochiq elektron tanlovlarga chiqarilishini taʼminlash”. 31. Vazirlar Mahkamasining 2021-yil 20-maydagi 321-son qarori bilan tasdiqlangan Qurilish obyektlarida mualliflik va texnik nazorat olib borish tartibi toʻgʻrisidagi nizomning 15-bandida: toʻrtinchi xatboshi chiqarib tashlansin; beshinchi — oʻn birinchi xatboshilar tegishlicha toʻrtinchi — oʻninchi xatboshilar deb hisoblansin. 32. Vazirlar Mahkamasining “2021-2022-yillarda Qoraqalpogʻiston Respublikasi tabiiy-xom ashyo va mineral resurslarini chuqur qayta ishlash boʻyicha xom ashyo bazasini kengaytirish hamda shu asosda qoʻshilgan qiymat zanjirini yaratishga doir qoʻshimcha chora-tadbirlar toʻgʻrisida” 2021-yil 27-maydagi 327-son qarorida: a) 13-bandda: oltinchi xatboshi chiqarib tashlansin; yettinchi xatboshi oltinchi xatboshi deb hisoblansin; b) 15-bandning ikkinchi xatboshiga “yer uchastkalarini” soʻzlaridan keyin “Yer kodeksining 36 — 38-moddalarida nazarda tutilmagan boshqa holatlarda” soʻzlari qoʻshilsin. 34. Vazirlar Mahkamasining 2021-yil 24-noyabrdagi 709-son qarori bilan tasdiqlangan Yuridik shaxslarga qishloq xoʻjaligi maqsadlari uchun yer uchastkalarini ijaraga berishning maʼmuriy reglamentiga 4-ilovada: a) nomidagi “dehqon xoʻjaligini yuritish” soʻzlari “qishloq xoʻjaligi maqsadlari” soʻzlari bilan almashtirilsin; b) izoh qismi quyidagi tahrirda bayon etilsin: 1. Vazirlar Mahkamasining “2005 — 2007-yillarda fermer xoʻjaliklarini jadal rivojlantirish chora-tadbirlari toʻgʻrisida” 2004-yil 24-dekabrdagi 607-son qarorining 2-bandi va 5-ilovaning 2-bandi “v” kichik bandi. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2010-yil 17-dekabrdagi 301-son qaroriga (Oʻzbekiston Respublikasi QT, 2010-y., 12-son, 69-modda) ilovaning 28-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2011-yil 18-fevraldagi 40-son qaroriga ilovaning 5-bandi “b” va “v” kichik bandlari. 5. Vazirlar Mahkamasining 2012-yil 13-iyuldagi 213-son qarori bilan tasdiqlangan “Angren” erkin iqtisodiy zonasi direksiyasi davlat unitar korxonasining ustavi 11-bandining “3” kichik bandi. 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida” 2012-yil 29-dekabrdagi 369-son qaroriga 1-ilovaning 8-bandi “b” kichik bandi. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2016-yil 10-fevraldagi 34-son qaroriga ilovaning 1-bandi. 8. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2017-yil 26-dekabrdagi 1021-son qaroriga (Oʻzbekiston Respublikasi QT, 2017-y., 12-son, 304-modda) ilovaning 7-bandi. 9. Vazirlar Mahkamasining “Oʻzbekiston Respublikasi Prezidentining “Erkin iqtisodiy zonalar va kichik sanoat zonalari faoliyati samaradorligini oshirish borasidagi qoʻshimcha chora-tadbirlar toʻgʻrisida” 2017-yil 25-oktabrdagi PQ-3356-son qarorini amalga oshirish chora-tadbirlari toʻgʻrisida” 2018-yil 16-yanvardagi 29-son qarorining 1-bandining toʻrtinchi xatboshi va 3-ilova. 10. Vazirlar Mahkamasining “Chorvoq” erkin turistik zonasi faoliyatini tashkil etish chora-tadbirlari toʻgʻrisida” 2018-yil 15-maydagi 365-son qaroriga 7-ilovaning 1-bandi. 12. Vazirlar Mahkamasining “Buxoro-agro” erkin iqtisodiy zonasi direksiyasi faoliyatini tashkil etish chora-tadbirlari toʻgʻrisida” 2018-yil 6-oktabrdagi 803-son qarorining 4-bandi. 13. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2018-yil 7-dekabrdagi 995-son qaroriga 1-ilovaning 31-bandi “b” kichik bandi. 14. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 10-avgustdagi 661-son qaroriga (Oʻzbekiston Respublikasi QT, 8-son, 179-modda) ilovaning 56-bandi. 15. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2019-yil 20-dekabrdagi 1024-son qaroriga ilovaning 3-bandi. 16. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida” 2019-yil 28-dekabrdagi 1046-son qaroriga (Oʻzbekiston Respublikasi QT, 2019-y., 12-son, 315-modda) ilovaning 197-bandi. 17. Vazirlar Mahkamasining “Tugatilayotgan yoki maqbullashtirilayotgan fermer xoʻjaligi yoki qishloq xoʻjaligi mahsulotlarini yetishtiruvchi boshqa subyektlarga ajratilgan yer maydonida sarflangan xarajatlar qiymatini hisoblash va qoplash tartibi toʻgʻrisidagi nizomni tasdiqlash haqida” 2020-yil 24-avgustdagi 501-son qaroriga 2-ilovaning 1-bandi.